‘છેલ્લા ત્રણ ત્રણ વરસથી તમે રાકેશને તમારે ત્યાં જ રહેવા-જમવાની સગવડ કરી આપી છે એ સારી વાત છે. પણ આ સમયગાળામાં લગભગ દરેક ચીજ-વસ્તુના ભાવમાં બે-ત્રણ ગણો વધારો થઇ ગયો છે. તમે રહ્યા ખરા કેદારનાથ… સાવ ભોળા, પાછા મનના સાવ મોળા. એટલે મારું કહેવું એમ છે કે તમે ઘરભાડું ભલે એનું એ જ રાખો, પણ જમવાના તમે જે માસિક રૂ. છસો લ્યો છો તેમાં સો-દોઢસો વધારો. ને આમ જુઓ તો આ વધારો જ ન કહેવાય, કારણ કે તમે પહેલેથી જ બીજા બધા કરતા ઓછા લીધા છે. હું જાણું છું કે રાકેશના બાપની લગભગ બાંધી આવક. સ્થિતિ સામાન્ય ને તમે રહ્યા લાખોના માલિક.. પણ થોડુંક તો વહેવારિક બનવું જોઇએ ! જો તમે કહી ન શકતા હો તો.. જો કે આ તમારો અંગત મામલો છે. મારાથી કાંઇ અજુગતું બોલાઇ ગયું હોય તો…’